పశువధ నిషేధంపై ఆందోళనచెన్నై, జూన్ 16(ఆంధ్రజ్యోతి): పశువధపై నిషేధం విధించడానికి నిరసనగా కోయంబత్తూరులో పశువు తలతో ప్రదర్శన జరిపిన ‘ఆది తమిళర్ పేరవై’కి చెందిన 20 మంది కార్యకర్తలను పోలీసులు అరెస్టు చేశారు. గోవధ నిషేధ చట్టాన్ని వ్యతిరేకిస్తూ కోయంబత్తూరు రెడ్క్రాస్ భవనం ఎదుట బీఫ్ విందు నిర్వహించి ధర్నా చేయనున్నట్లు ఆది తమిళర్ పేరవై గతంలోనే ప్రకటించింది. పోలీసులు ఆ ధర్నాకు అనుమతి ఇవ్వలేదు. దీనితో శుక్రవారం ఆ పేరవైకి చెందిన 20 మంది రెడ్క్రాస్ భవనం ఎదుట ధర్నా నిర్వహించారు. పోలీసులు వారిని అరెస్టు చేశారు. కాసేపటికి ఇద్దరు యువకులు జంతు తలను చేతపట్టుకుని కేంద్ర ప్రభుత్వానికి వ్యతిరేకంగా నినాదాలు చేస్తూ ప్రదర్శన జరిపారు. పోలీసులు వారిని కూడా అరెస్టు చేశారు. కాగా, పశువధ నిషేధాన్ని వ్యతిరేకిస్తూ కేంద్రపాలిత ప్రాంతమైన పుదుచ్చేరి శాసనసభ తీర్మానం చేసింది. శుక్రవారం ఈ తీర్మానాన్ని శాసనసభలో ప్రవేశపెట్టిన ముఖ్యమంత్రి వి.నారాయణస్వామి కేంద్రప్రభుత్వం తీసుకొచ్చిన చట్టం ప్రజల ఆహారస్వేచ్ఛపై దాడి లాంటిదని అభివర్ణించారు. ఈ తీర్మానాన్ని పుదుచ్చేరి శాసనసభ ఏకగ్రీవంగా ఆమోదించింది. ఇప్పటికే కేరళ శాసనసభ కూడా ఇలానే తీర్మానించిన సంగతి  తెలిసిందే.
pasuvadha nishedhampai aandolanachennai, joon 16(aandhrajyoti): pasuvadhapai nishedham vidhinchadaaniki nirasanagaa koyambatturulo pasuvu talatho pradarsana jaripina ‘aadi tamilar peravai’ki chendina 20 mandi kaaryakartalanu poliisulu arestu chesaru. govadha nishedha chattaanni vyatirekistuu koyambatturu redcrass bhavanam eduta beef vindu nirvahinchi dharna cheyanunnatlu aadi tamilar peravai gtamlone prakatinchindi. poliisulu aa dharnaku anumati ivvaledu. deenitho sukravaaram aa peravaiki chendina 20 mandi redcrass bhavanam eduta dharna nirvahinchaaru. poliisulu vaarini arestu chesaru. kasepatiki iddaru yuvakulu jantu talanu chetapattukuni kendra prabhutvaaniki vyatirekamgaa ninaadaalu chestu pradarsana jariparu. poliisulu vaarini kuudaa arestu chesaru. kaga, pasuvadha nishedhaanni vyatirekistuu kendrapalita praantamaina puducheri saasanasabha teermaanam chesindi. sukravaaram ee teermaanaanni saasanasabhalo pravesapettina mukhyamantri vi.narayanaswamy kendraprabhutvam teesukochina chattam prajala aahaarasvechchapai daadi lantidani abhivarninchaaru. ee teermaanaanni puducheri saasanasabha ekagreevangaa aamodinchindi. ippatike kerala saasanasabha kuudaa ilaane teermaaninchina sangati  telisinde.